Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 902

a) Ha a 11. cikk 1. bekezdésében elõírt megállapítás pozitív, és a nemzetbiztonsági elõírások szerint nincs akadálya annak, hogy a nemzetközi bejelentést ilyenként kezeljék, az átvevõ hivatal az eredeti példányt a Nemzetközi Irodához továbbítja. E továbbításnak a nemzetközi bejelentés kézhezvételét követõen vagy, ha nemzetbiztonsági ellenõrzést kell végezni, a szükséges felmentés megadását követõen haladéktalanul meg kell történnie. Az eredeti példányt az átvevõ hivatal azonban minden esetben olyan határidõn belül köteles továbbítani, hogy az az elsõbbségi naptól számított tizenharmadik hónap végéig a Nemzetközi Irodához beérkezzék. Ha a továbbítás postán történik, az átvevõ hivatal köteles az eredeti példányt az elsõbbségi naptól számított tizenharmadik hónap eltelte elõtt legkésõbb öt nappal elküldeni.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes